NETFLIX PREDSTAVLJA
Upomoć!
Kvar sustava. Razina kisika: 35 %.
Gdje sam?
Ja sam vaš medicinski interaktivni logički operater,
MILO, programiran da odgovorim na sve vaše medicinske potrebe.
Netko… Tko me…
Što se događa? Zašto se ne mogu sjetiti?
Vrlo ste uznemireni.
-Želite li sedativ? -Ne.
Želim izaći.
Trenutačno ne mogu udovoljiti tom zahtjevu.
Što se događa?
Jeste li me drogirali? Je li netko… Tko?
MILO, što se događa?
-Želite li čuti izvješće o napretku? -Da.
Otkriven je kvar.
Razina topline u procesoru 3-54 iscrpila je zalihe kisika.
Prekid medicinske kriogenike.
Kriogenika?
U bolnici sam.
Dobro, u bolnici sam.
Upomoć! Pomozite mi!
Budna sam! Ima li ikog?
Molim vas. Budna sam!
Čujete li me?
Ima li ikog? Čujete li me? Budna sam!
Upomoć!
Ima li ikog? Čujete li me?
Upomoć! Pomozite mi!
Razina kisika: 34 %.
STATUS NORMALAN UNUTRAŠNJE IZLAGANJE
Dobro.
Komora, kriogena komora.
Bolesna sam. Sigurno sam bolesna.
Smrtno sam bolesna. Umrijet ću.
Dobro. Obično se medicinske jedinice nadziru.
Ali ovdje postoji problem.
Netko će doći. Ako postoji problem, netko će doći.
MILO, je li itko obaviješten o kvaru moje komore?
Dijagnostika kvara poslana je u 04,32 po GMT-u.
Primljena je u 04,33 po GMT-u.
Dolazi li netko?
Još nema odgovora.
Sve će biti dobro. Znaju da sam budna.
U bolnici sam. Na sigurnom sam. Sve će biti dobro.
Nisam u kutiji.
Usredotoči se. Usredotoči se na disanje.
Na disanje. Vjetar.
Diši. Dobro je.
Nisam u kutiji.
MILO.
Tko sam?
Kako se zovem?
MILO, identificiraj pacijenta.
Identitet pacijenta: Omikron 267.
Preciziraj.
Vi ste biološki oblik života zvan Omikron 267.
Prikaži sliku biološkog oblika.
MILO, pod kojim je imenom registriran pacijent Omikron 267?
Omikron 267 registriran je pod imenom Omikron 267.
Korisno. Hvala.
Zatvori sliku.
Razina kisika: 33 %.
Predlažem smanjenje potrošnje da bi se odgodilo gušenje.
Što mi je? Zašto sam ovdje?
Želite li pristupiti medicinskoj dijagnozi za pacijenta 267?
Da.
Pretražujem medicinsku dijagnozu.
Ovdje sam da ozdravim.
Medicinsko izvješće nije dostupno.
Što? Zašto? Ponudio si mi ga.
Nije završen postupak kriogene reanimacije.
Koliko će trajati?
Sedam minuta i 53 sekunde.
MILO.
MILO, preklinjem te, otvori komoru.
Pusti me van, molim te.
Molim te. Pusti me van.
MILO? MILO, otključaj je.
Otključavanje se trenutačno ne preporučuje.
Nastavi s otključavanjem.
Postupak je počeo.
Potrebna je šifra.
Navedite administratorsku lozinku za nastavak.
Nemam je!
Potrebna je šifra.
Nemam šifru!
Postupak je prekinut.
Sustav.
Sustav možda ima prijenos.
MILO, želim uputiti vanjski poziv.
Vanjska komunikacija trenutačno nije dostupna.
Kako je izviješteno o dijagnozi?
Svi se podaci prenose središnjom podatkovnom linijom.
Dobro. Možeš li njome poslati glasovnu snimku?
-Potvrdno. -Dobro.
Želite li pokrenuti prijenos?
Da. Nazovi operativni centar.
Među podacima ne postoji kontakt operativnog centra.
Nazovi…
Nazovi policiju, MILO.
Postoji 247 kontaktnih brojeva policije.
-Koji da nazovem? -Prvi na popisu.
-Dobar dan! -Halo. Čujete li me?
Dobili ste policijsku upravu.
Svi se pozivi snimaju.
Ako želite prijaviti ili spriječiti kazneno djelo…
-Izvolite. -Halo?
-Čujete li me? -Gospođo…
Dobro. Zatvorena sam.
-Halo? Čujete me? -Ne čujem vas dobro.
U kriogenoj sam komori i ponestat će mi kisika.
Medicinskoj kriogenoj komori?
Da, zatvorena je, ne mogu van. Trebam pomoć.
-Dobro. U kojoj ste bolnici? -Ne znam. Probudila sam se u komori.
Ničeg se ne sjećam. Zaključana je, ne mogu van.
Jeste li probali kucati?
Jesam. Kucala sam, ali nitko nije došao.
-U redu. Recite mi svoje ime i adresu. -Ne znam ih.
Lažna je prijava kažnjiva.
Ne, morate mi vjerovati. Pomozite mi, molim vas.
-Jeste li ozbiljni? -Da.
Možete li odrediti odakle zovem?
U redu.
Pokušajte se sjetiti bilo čega što nam može pomoći.
-Ne znam. -Posljednje čega se sjećate.
Bolnice, mislim.
Hitne službe.
Ne znam, sve je u magli.
-Bojim se. -Smirite se, gospođo.
Bez brige, naći ćemo vas.
Računalo.
Računalo mora znati.
MILO, položaj jedinice.
Položaj jedinice nije moguće odrediti.
Jeste li me pronašli?
Još ne. Pokušavamo locirati vaš odašiljač.
-Kako to mislite? -Sužavamo područje.
Možda sam pokopana, pod zemljom.
-Pokušajte ostati smireni. -Možda sam živa pokopana.
-Smirite se. -Prestanite to govoriti!
Recite mi sve što znate o komori.
Proizvođača, serijski broj. Sve što možete naći.
-Dobro. -Potražite.
-Još ste ondje? -Da.
Proizvođač Cryosalide.
Serijski broj: 7485945375-267.
Jeste li me locirali?
Još imamo poteškoća.
Pod zemljom sam, zar ne?
Ako jesam, nećete me naći.
Slušajte, gospođo. Naći ćemo vas.
Proslijedit ću vas nadređenome.
Što? Ne, ne napuštajte me.
-Ne napuštam vas. Linija ostaje otvorena. -Ne, nemojte otići.
Trajat će samo sekundu.
Ne idite, molim vas.
Prosljeđujemo vaš poziv.
Trebala sam prihvatiti onaj sedativ.
-Želite li sedativ? -Ne.
Kvar na vezi.
Usredotoči se.
Dobro.
Kriogene komore.
To su medicinski laboratoriji.
MILO, možeš li pretražiti DNK za Omikron 267?
Potvrdno.
Završena je analiza DNK.
-Potraži genetsko podudaranje. -Nađen je jedan rezultat.
PRETRAŽIVANJE DNK: OMIKRON 267
„Elizabeth Hansen.“
Elizabeth.
Liz.
Ima li koga?
Upomoć! Čujete li me? Ima li koga?
Čujete li me?
Upomoć! Čujete li me?
-Dolazni poziv. -Halo?
-Gospođo? -Da.
Gospođo?
Čujete li me?
Zovem se Elizabeth Hansen.
Ali zovu me Liz.
Izvrsno. To će nam pomoći.
Ovdje zapovjednik Moreau, Odjel za znanost i tehnologiju.
Razabirete li…
Halo? Ne.
Halo?
Pojačanje signala mreže.
-Elizabeth, čujete me? -Da, vi mene?
-Čujete li me? -Halo, čujemo li se?
-Da. Nemojte opet otići. -Ne, ne idem nikamo.
Ostajem s vama. Obećavam. Što je s kisikom?
Što se zbiva? Našli ste me?
Liz? Ne, Liz, usredotočite se. Važno je. Koliko iznosi razina kisika?
Na 31 % je.
-Onda, koliko vremena imamo? -Vremena za što?
Slušajte me. Moram znati koliko vremena imamo.
Elizabeth? Liz? Jeste li ondje?
MILO, koliko imam vremena dok mi ne ponestane kisika?
Najdulje procijenjeno vrijeme pri umjerenoj potrošnji iznosi 72 minute.
Pri sadašnjoj potrošnji iznosi 43 minute.
Četrdeset tri minute?
Morate mi reći sve čega se sjećate.
Bilo čega. Sumnjivog ponašanja, nekog tko vam je htio nanijeti zlo.
Nanijeti mi zlo? Ne vjerujem.
Moguće je, ali ne znam tko.
-Morate razmisliti. -Što skrivate od mene? Što se zbiva?
Usredotočite se, molim vas.
Ne govorite mi istinu.
Recite mi je.
Znate gdje sam i ne želite mi reći.
Ne, nismo uspjeli odrediti gdje ste.
Što?
Proizvođač kaže da je jedinica uništena prije tri godine.
Prije tri godine?
Žao mi je, Liz.
MILO, provedi cjelovit medicinski pregled Omikrona 267.
Svi su parametri normalni.
Nisu otkrivene bolesti ni abnormalnosti.
-Nisam bolesna. -Liz…
-Nisam bolesna. -Morate biti jaki.
Nisam bolesna.
Očekivani životni vijek pacijenta Omikron 267 iznosi 82 godine.
Ne bih trebala biti ovdje.
Netko me stavio ovdje!
Nisam bolesna!
Uzbuna.
Krvni tlak: 210/130. Puls: 142 otkucaja u minuti.
Liz, ondje ste?
Ostanite sa mnom, može?
Izbavit ćemo vas. Slušajte me.
Usredotočite sa na moj glas, može?
Tako. Smirite se.
Znam da je teško, ali morate se smiriti.
Štedite dah. Naći ćemo vas.
Radimo sve što možemo.
Stvarno? Što točno?
Moji ljudi provjeravaju informacije o vama.
Jedan se tim ide sastati s proizvođačem.
Cryosalide. Da bih otvorila jedinicu, trebam administratorsku šifru.
-Šifru? -Da.
Dobro.
Probat ćemo je dobiti.
-Koliko će trebati? -Ne znam.
Dva su sata ujutro, a oni baš i ne surađuju.
Trebamo sudski nalog. Rješavamo to.
-Nabavit ćemo šifru, samo traje dulje… -Halo?
-Recite mi… -Ne.
-Pojačanje signala mreže u tijeku. -Ne.
-Pojačanje signala mreže u tijeku. -Halo?
MILO, uspostavi vezu.
-Veza je izgubljena. -Pokušaj ponovno.
Kvar na vezi.
Pokušaj ponovno.
-Pokušaj ponovno! -Kvar na vezi.
-Trebam šifru. -Broj nije dodijeljen.
-Provjerite broj. -Ponovno.
-Kvar na vezi. -Broj nije dodijeljen.
-Ponovno. -Provjerite broj.
Razina kisika: 29 %. Vjerojatnost preživljenja: 0 %.
-Što je to? -Pokrenuta je palijativna skrb.
-Obavezan protokol za sedaciju. -Što?
Ne želim palijativnu skrb.
Imam još 40 minuta. Ne.
Upozorenje.
Namjerno oštećivanje jedinice Cryosalide kazneno je djelo u Europi
kažnjivo s deset godina zatvora.
Upozorenje.
Namjerno oštećivanje jedinice Cryosalide
kazneno je djelo u Europi kažnjivo s deset godina zatvora.
Razina kisika: 23 %.
Dvadeset tri? Zašto 23?
Dvadeset tri.
Razina kisika: 22 %.
MILO?
Kad se javio kvar na vezi?
-Prije sedamnaest minuta i 12 sekundi. -Što? Nemoguće.
Netko tko bi mi mogao pomoći.
Netko tko me poznaje.
MILO, nađi sve što možeš o Elizabeth Hansen.
Postoje 1292 akademska članka koje je napisala i/ili u kojima se citira,
u medijima se spominje 427 puta, ima 17 profila na društvenim mrežama
i dvije web-stranice.
Mediji. Pokaži mi medijske članke.
KRIOGENIKA, MEDICINSKA REVOLUCIJA
NEETIČKI PROJEKTI DOBITNICE NOBELOVE NAGRADE ZA BIOLOGIJU
Bavim se kriogenikom.
Sama sam si ovo učinila.
Pokaži mi društvene mreže.
SA SUPRUGOM NA DODJELI NAGRADA ZA ZNANOST I TEHNOLOGIJU
Moj suprug.
Udana sam?
GODIŠNJICA NA MAUIJU
„Maui.“
Léo.
MILO, pronađi broj dr. Léa Fergusona.
Pronađena su dva broja.
Nazovi prvi.
Hajde. Poveži se.
Poveži se, molim te.
Poveži se.
Broj nije dodijeljen.
-Provjerite broj. -Nazovi drugi broj.
-Halo? -Halo.
Trebam Léa. Je li ondje?
-Ne. -Molim vas, hitno je.
Molim vas, dajte mi ga.
Supruga sam mu, moramo hitno razgovarati.
Dajte mi ga, molim vas.
Halo?
Sugovornik je prekinuo poziv.
MILO, nazovi opet.
Nazovi opet.
-Tko ste vi? -Ispričavam se.
Dajte mi Léa. Molim vas, hitno je.
-Vjerujte mi. Moram razgovarati s njim. -Ne zovite više.
Sugovornik je prekinuo poziv.
Nazovi opet.
Sranje!
Sranje.
Razina kisika: 21 %.
Da.
Kako se otvara?
Ne, nije stvaran.
Nema štakora.
Vaš je puls ubrzan.
Preporučuje se sedativ.
Želite li sedativ?
Ne.
Da.
Uzbuna. Otkriveno je oštećenje.
Upozorenje. Namjerno oštećivanje jedinice Cryosalide
kazneno je djelo u Europi kažnjivo s deset godina zatvora.
Da, kao i otmica.
Pokušaj povrede sigurnosti spriječen je električnim šokom.
Biološki je oblik očuvan.
Želite li sedativ?
Umrijet ću.
ZALIHA O2
Umrijet ću.
Dolazni poziv.
MILO, prihvati.
-Elizabeth, čujete li me? -Da, halo?
-Da. MILO, pojačaj signal. -Vi…
Pojačanje signala mreže.
Čujete li me?
Imam je.
Liz, slušajte. Imamo nalog. Moji su ljudi u Cryosalideu.
Imate šifru?
Da, uskoro ćemo je dobiti.
Još malo, Liz.
-Našli ste me? -Našli smo vas.
Zapovjedniče Moreau?
-Moreau? -Sve će biti u redu.
Postoji problem, zar ne?
Recite mi što se događa.
Razina kisika: 17 %.
Kako?
Sedamnaest posto? Ali bila sam na 20 %.
Što se događa, Liz? Recite mi.
Ne znam. Gubim pojam o vremenu.
Priviđaju mi se stvari.
Ne, Liz. Pozorno me slušajte.
Doživljavate psihotičnu epizodu zbog izolacije.
Liz, kroz to prolaze i ratni zarobljenici.
Vaš broj koji nije bio dodijeljen,
je li to bilo stvarno?
Što? Ne, veza se prekinula.
Nisam otišao, pokušavao sam vas dobiti.
Liz, saberite se.
Usredotočite se na ono što je sigurno stvarno.
Na svoje tijelo, na ono što je sigurno stvarno.
Usredotočite se na svoje tijelo.
Dobro.
Elizabeth, jeste li ondje?
Liz?
-Čujete me? -Ozljeda biološkog oblika.
-Halo? -Status: život nije ugrožen.
Liz?
Liz, govorite.
Sigurno to želiš učiniti?
Da.
Halo, Liz?
FERGUSON LÉO BOLNICA CLARA DANIELS
Liz, molim vas.
Primijenjen je intravenski antibiotik za sprečavanje infekcije.
Antibiotik? Zašto, Liz? Što ste učinili?
Usredotočila se na stvarnost.
Koliko me dugo nema?
Bili ste na društvenim mrežama prije par dana.
Vaš nestanak nije prijavljen.
Imam supruga, Léa.
Mislim da smo pokušavali začeti.
Léo?
Da.
Što? S kim razgovarate?
-Ni s kim. -Ima li veze s Léom?
Ne.
Je li dobro?
Nađite Léa. Znat će što se dogodilo.
Slušajte me.
Prema našim podacima niste se udavali.
Što?
Ne.
Htjeli smo djecu.
MILO, potraži dr. Léa Fergusona.
Nema rezultata.
Što?
Nije moguće.
Bio je ondje. Ne, nije moguće.
REZULTATI ZA „FERGUSON“
Nije moguće.
MILO, potraži E. Hansen na dodjeli nagrada za znanost i tehnologiju.
Ne.
-Elizabeth. -Nemoguće, oboje smo bili na fotografiji.
Bili smo zajedno. Bio je ondje.
Zvala sam ga. Netko se javio.
Žena. Znala ga je.
-Koja žena? -Žena…
-Što ste joj rekli? -Ništa, prekinula je. Znala ga je.
Znala ga je. Znala je Léa.
Ne, nije bila stvarna.
Što se događa?
Liz, slušajte me.
Ni Léo nije stvaran.
-Bio je stvaran. -Da, znam.
Znam da ste uvjereni u to.
Mozak se poigrava s vama.
Da možete nastaviti.
Vjerujte mi, izbavit ću vas.
Lažete mi.
Igrali ste košarku.
Što?
Na fakultetu. Bili ste nadareni.
Mislio sam da biste htjeli čuti nešto o sebi
i to mi je privuklo pozornost.
Košarku?
Da.
Isticalo se među ostalim.
Doktorat iz bioinženjeringa, stipendije, nagrade…
Dojmljiv životopis.
Zvuči li vam poznato?
Ne.
Rodili ste se u Stockholmu.
Majka vas je sama odgojila.
Dovela vas je ovamo kad ste imali šest godina.
Alice. Zove se Alice.
Ne.
-Nije Alice? -Isabelle.
Ne. Vidim je.
-Ne, Liz… -Vidim je.
Nema veze. Slušajte dalje.
Išli ste na Oxford nakon škole medicine u Parizu.
Oxford.
Sjećam se Oxforda. Ondje sam upoznala Léa.
Ondje sam ga srela. Stvaran je, znam to.
Elizabeth?
Nađite Léa. Kunem se, postoji.
Razina kisika: 15 %.
-Uzbuna: krvni tlak je 210/130. -Gdje ste? Trebali ste doći.
Ostanite jaki. Još par minuta.
Trebam šifru!
Moji su ljudi išli u Cryosalide po šifru.
Ali zašto? Predugo traje.
S kim razgovarate?
Što? Halo?
S kim razgovarate? Čujem da razgovarate s nekim.
-Priviđa vam se. -Ne, razgovarate.
Liz, radimo na tome. Vrlo smo blizu.
-Lažete. -Stižemo za 20 minuta.
-Vi ovo radite? -Skoro smo tamo.
-Bio sam u vojsci, mjesecima u bunkeru. -Vi mi ovo radite.
Bio sam u toj situaciji. Znam kroz što prolazite.
-Tu sam… -MILO, prekini.
-Ne… -MILO, prekini vezu.
-Čekajte… -Veza je prekinuta.
Dolazni poziv.
Odbij poziv.
Poziv je odbijen.
MILO, pusti završnih 30 sekundi posljednjeg razgovora.
Trebam šifru!
Moji su ljudi išli u Cryosalide po šifru.
Ali zašto?
S kim razgovarate?
Pauziraj.
Pusti posljednjih pet sekundi.
Pauziraj.
Pojačaj glasnoću i ponovno pusti.
Reci da joj se priviđa zbog stresa.
Ponovno.
Reci da joj se priviđa zbog stresa.
S kim razgovarate?
Pauziraj.
Dolazni poziv.
Odbij poziv.
Poziv je odbijen.
Vidite li me?
Čujete li me?
Što želite od mene?
Dolazni poziv.
Zajebavate li me, seronje?
MILO, prihvati poziv.
Tko ste vi?
Zašto mi ovo radite?
Halo?
Ne prekidajte.
Odgovorite mi, molim vas.
U kriogenoj ste komori, zar ne?
Nazvali ste i tražili Léa.
Slušajte, nemamo vremena.
Nije se trebalo ovako odviti.
Nešto je pošlo po krivu.
-Želim pričati s Léom. -Nemoguće.
Slušajte me. Mogu vam pomoći.
Neću slušati dok mi ne date Léa.
To nije moguće.
Želim razgovarati s njim sad. Dajte mi ga odmah.
Léo je mrtav.
Što?
Ne vjerujem vam.
Stvarno me trebate saslušati.
-Liz… -Idite k vragu.
-Ne, slušajte. -MILO, prekini poziv.
Ne, čekajte…
Poziv je prekinut. Razina kisika: 14 %.
Dolazni poziv.
MILO, prihvati poziv.
Slušajte me.
Mogu vam pomoći.
Nitko vam drugi sad ne može pomoći, Liz.
Kako mi znate ime? Nisam ga rekla.
Nije bilo nužno. Odmah sam prepoznala vaš glas
iako nisam mogla vjerovati.
Tko ste vi i tko su ostali?
Ne znam tko su, ali znam što se zbiva.
-MILO, prekini… -Znam šifru.
Dajte mi je.
Liz, hoću, ali slušajte…
Dajte mi je.
Ne smijete njome otvoriti komoru.
-MILO, prekini… -Dobro.
Velikim slovima: N, M, 347.
Malim slovima: c, d, a.
Prenesi mi administratorsku kontrolu.
Pokrenut je prijenos administratorske kontrole.
Unesite šifru.
Velikim slovima: N, M, 347.
Malim slovima: c, d, a.
Liz, ne otvarajte je. Molim vas.
Prenesena je administratorska kontrola.
Dodijeljene su administratorske ovlasti.
MILO, otključaj je.
Otključavanje je aktivirano.
Molim vas, ne. Umrijet ćete.
Imam dokaz. Ako otvorite jedinicu, umrijet ćete.
MILO, pauziraj. Imate deset sekundi.
Hvala. Dopustite da objasnim.
-Osam sekundi. -Dobro!
Otvorite „postavke sustava“.
Pronađite kontrole centrifuge.
-Postavke sustava. -Dajte da objasnim.
Kontrole centrifuge.
Otvorila sam ih.
Podešeno je na jedan. Prebacite…
Na što?
-Niste trebali ovako saznati. -Na što?
MILO.
Nula. Prebacite na nulu.
Prebaci na nulu.
Molim vas, Liz. Nemojte to učiniti.
Isključujem mikropotisnike.
Žao mi je, Liz. Stvarno mi je žao.
Uzbuna: duga izloženost
bestežinskom stanju može naštetiti biološkom obliku.
Liz.
Liz!
Gdje sam?
Oko 65 000 kilometara od Zemlje.
Ne.
MILO, koja je udaljenost od Zemlje?
Udaljenost je 68 775 kilometara.
Nemoguće.
Žao mi je, Liz. Ali nema vremena.
Ubrzo ćete izaći izvan dosega naših komunikacijskih satelita.
UKLJUČIVANJE POTISNIKA
Pokrenuta je rotacija centrifuge. Pokrenut je G-1.
Razina kisika: 13 %.
Liz, molim vas.
Stavljeni ste u hipersan da biste mogli izvršiti svoju misiju.
Nešto je pošlo po krivu.
Ne mogu vas vratiti kući.
Ali osmislila sam taj sustav
pa vas možda mogu vratiti u hipersan.
Dobili biste priliku. Molim vas.
Kakvu misiju?
Ako utvrdimo gdje je došlo do kvara, zaobiđemo zahvaćene sustave…
Kakvu misiju?
Kolonizacija planeta koji orbitira
oko planeta Wolf 1061 14 svjetlosnih godina od Zemlje.
Ali tek ste otišli.
Još nije pokrenut nuklearni pulsni pogon vašeg transportera HIVE.
Ne.
Liz, moramo brzo djelovati.
Ovo nije stvarno.
Je li ovo vojna operacija? Radim li za Ministarstvo obrane?
Da. Sjećate li se?
Zašto vojska?
Ljudska rasa izumrijet će za dvije generacije.
To ne smije dospjeti u javnost.
Je li znao?
Tko?
Onaj tip. Moreau.
Kad sam tražila pomoć, bio je ljubazan, ali lagao mi je, zar ne?
Liz, nije imao izbora.
Čim je policija potražila informacije o vama,
Ministarstvo se umiješalo.
Otada ste čuli samo ono što su htjeli.
Ali zašto?
Ako sam bila ključan dio projekta, zašto mi jednostavno nisu rekli istinu?
Memorijska magla.
Nije bilo moguće predvidjeti vašu reakciju ni koja će se sjećanja prva javiti.
Vi ste prijetnja. Kad biste razgovarali s krivom osobom, javnost bi saznala.
Nastupila bi opća panika, kaos.
Nisu mogli riskirati.
Mislila sam da je on odgovoran, da me zarobio.
Rekao je da Léo ne postoji, ne da je umro.
Liz, učinjeno je zaista sve,
od trenutka kad ste se probudili,
kako bi se spriječilo da vam se vrati pamćenje.
Htio je dobiti na vremenu.
Čekao je.
Da mi nestane kisika.
Léo je postojao.
I umro je.
Da.
Dvanaest posto.
Ponestaje nam vremena.
Što mu se dogodilo?
Razbolio se.
HITNA SLUŽBA
Léo se razbolio kao i milijuni drugih ljudi koje je virus ubio.
Liz?
Ne. To nema smisla.
Rekli su da sam nestala prije tri dana.
Bili ste u hipersnu mnogo dulje od toga.
Koliko dugo?
Dvanaest godina.
Jako mi je žao, Liz.
Trošite vrijeme i kisik.
Za deset minuta izaći ćete izvan dosega i više nećemo moći komunicirati.
Možete umrijeti sami ili mi pomoći da riješimo problem.
-Dobit ćete priliku. -Ne.
-Znam što bih ja odabrala. -Dobro.
Odakle da krenemo?
Prvo moramo utvrditi što vas je probudilo.
MILO, što je probudilo biološki oblik?
Prekomjerno zagrijavanje procesora 3-54 zbog gubitka zaliha kisika.
Čemu služi procesor 3-54?
Procesor 3-54 prati i stimulira moždanu aktivnost subjekta
da ne dođe do atrofije stanica.
Atrofija mozga, čujete li? Mogla bih i bez toga.
Slažem se.
Moramo preusmjeriti praćenje moždane aktivnosti
drugom procesoru zaduženom za nevitalne funkcije.
MILO, koji su procesori zaduženi za nevitalne funkcije?
Sve su funkcije dodijeljene procesoru 694.
Je li za biološki oblik opasno deaktivirati sve funkcije procesora 694?
Nema opasnosti za biološki oblik.
Onda nastavi. Deaktiviraj ih.
Deaktivacija je u tijeku.
MILO.
Prenesi sve funkcije procesora 3-54 procesoru 694.
Količina podataka prelazi kapacitet procesora.
Kvragu.
Sranje.
Što sad?
Sad moramo donijeti teške odluke.
Deaktivirati sustave koji nisu prioritet.
Smislite…
Prekasno. Ovdje su!
-Smislite kako premostiti… -Tko je ondje?
Vratite se u hipersan, ali učinite to prije nego što kisik padne na 2 %
ili ga neće biti dovoljno za reanimaciju.
Ali ne znam kako to učiniti.
Znate. Imate sve odgovore.
Otkrijte što vam budi sjećanja i pronaći ćete ona koja vam trebaju.
Vi ste tvorac sustava. Neću uspjeti.
Na pod!
-Halo? -Odmah!
-Halo? -Otkrijte što vam budi sjećanja.
Na pod!
-Dva posto. Nađite Léa. -Idemo, na pod!
Nađite Léa.
Veza je izgubljena.
Sranje. MILO, ponovno uspostavi vezu.
Broj nije dodijeljen.
Provjerite broj.
Ne ostavljajte me, molim vas.
Dobro.
Radila sam na ovoj komori.
MILO, tko je odobrio sudjelovanje Omikrona 267 u ovoj misiji?
Sudjelovanje Omikrona 267 odobrila je dr. Elizabeth Hansen.
Da, naravno.
To sam ja.
Nešto što samo ja znam.
„Nađite Léa.“ Što znači da ga trebam naći?
Što to znači?
Dovraga, što to znači?
Što to znači?
Kako da to učinim?
Razina kisika: 11 %.
Dobro. Razmišljaj.
MILO, pokaži mi sve procesore niskog prioriteta.
Dobro.
Previše ih je.
Objasni kinetičku regulaciju.
Kinetička regulacija služi za isporuku slabih električnih impulsa
mišićnim skupinama da bi se spriječila atrofija.
Dobro. Što ako je deaktiviram?
Doći će do degeneracije mišićnog tkiva.
A to se smatra niskim prioritetom?
Da, jer bi biološki oblik preživio putovanje.
I umro pri reanimaciji.
Preživio bi između tri sata i deset dana.
Ograniči rezultate na procese koji se mogu prekinuti,
a da to ne utječe na životni vijek.
Nijedan neprioritetni proces ne može se prekinuti
bez utjecaja na životni vijek.
Teške odluke.
Što budi sjećanja?
Hajde. Sad je vrijeme da na nešto ukažeš.
Gubim razum.
Upozorenje. Namjerno oštećivanje jedinice Cryosalide
kazneno je djelo u Europi kažnjivo s deset godina zatvora.
Hajde, primijeni šok.
Upozorenje.
Ne brini se.
Ponovno ćemo se sresti.
To je naš sustav ulaska.
MILO, potraži Alice Hansen u Parizu.
Jedan rezultat.
Nazovi taj broj.
Nije otkrivena mreža.
Pojačaj signal.
Pojačan je signal mreže. Pokušaj uspostave veze u tijeku.
Halo?
Mama?
Dušo?
Jesi li to ti?
Što nije u redu?
Mislim…
Što?
Ne čujem te.
Samo sam ti htjela čuti glas.
Liz, dušo, što se događa?
Mislim da nitko neće doći.
Tko neće doći?
Je li sve…
Probala sam ga naći. Ne znam kamo tražiti.
Trebala bih znati, ali ne znam.
Zašto nisi došla k meni u nedjelju?
Nije dobro za tebe da si potpuno sama u toj kući.
Posjetit ću te.
Još bolje, posjeti ti mene.
Provedi malo vremena sa mnom.
Neće mi reći što da učinim.
Jesi li u autu? Slabo te čujem.
Ne, nalazim se u…
Što? Ne bi smjela telefonirati dok voziš.
Nalazim se u…
Jesi li ondje? Liz.
Volim te, mama.
Ne čujem što govoriš.
Rekla sam da te volim.
Nije otkrivena mreža.
Uzbuna. Razina kisika: 6 %.
MILO, koliko će dugo Omikron 267 živjeti kad nestane kisika?
Omikron 267 živjet će otprilike tri minute nakon što nestane kisika.
A koliko će Omikron 267 živjeti tijekom dekompresije u svemiru?
Subjekt će ostati pri svijesti
između 9 i 11 sekundi, pri čemu će osjećati intenzivnu bol.
Razina kisika: 5 %.
Otključaj komoru.
Ne preporučuje se otključavanje komore u ovom trenutku.
Daj mi kontrolu i otključaj je.
Pokrenut je postupak prijenosa kontrole.
Unesite šifru.
Velikim slovima: N, M, 347.
Malim slovima: c, d, a.
Vidimo se brzo, Léo.
Pokrenut je postupak otključavanja.
Dekompresija za pet,
četiri,
tri,
dva,
jedan.
-Prekini otključavanje. -Prekidam.
Nađi Léa.
MILO.
Koliko ima jedinica s Omikronima?
Postoji 10 000 jedinica s Omikronima.
Gdje se nalaze?
Nije moguće odrediti položaj jedinica.
Precizirajte varijable.
U odnosu na Omikron 267. Možeš li isključiti taj alarm?
Sve se jedinice nalaze u polumjeru od 53 metra od Omikrona 267.
Mogu li dobiti prikaz?
Prikaz je već stvoren.
Ne. Želim prikaz ostalih jedinica.
Već je stvoren prikaz ostalih kriogenih jedinica.
MILO, ne vidim ništa.
Ljudsku sposobnost vizualizacije narušava fotokromatska filtracija UV zračenja.
Deaktiviraj filtraciju.
Dugotrajna izloženost UV zrakama može naštetiti biološkom obliku.
Filtracija je aktivirana.
Koliko je jedinica još u funkciji?
U redovnoj je funkciji 9567 jedinica. Izgubljene su 433 jedinice.
Smatra li se ova jedinica izgubljenom?
Status jedinice Omikron 267: izgubljena.
Koliko nas se probudilo?
Ne razumijem pitanje.
Koliko nas se probudilo, gade? Koliko nas čeka da umremo?
Ne razumijem pitanje.
Koliko si nas zatočio i mučio?
Ne razumijem pitanje.
MILO, koliko je bioloških oblika iz izgubljenih jedinica reanimirano?
Jedan. Omikron 267.
A ostali?
Uništeni su u sudaru s asteroidom X375.
Je li Léo u letjelici?
Ne razumijem pojam „Léo“.
Mogu vidjeti unutrašnjost jedinica?
-Potvrdno. -Prikaži ih.
OMIKRON 000375
OMIKRON 002406
OMIKRON 001808
Ograniči pretragu na muškarce.
Previše ih je.
Uzbuna. Razina kisika: 4 %.
Ne, nemam vremena za ovo.
Sedamnaest.
Ne, nije to.
Dvjesto šezdeset sedam.
DATUM I MJESTO ROĐENJA: 18,2.2001., LONDON
MILO, je li jedinica 42 još u funkciji?
Jedinica 42 potpuno je funkcionalna.
Pokaži mi biološki oblik.
OMIKRON 0042
Možeš li mu otkriti lice?
Omikron 42 obavijen je organskom ovojnicom radi očuvanja.
Može li se ukloniti bez posljedica?
Ovojnica se sama obnavlja.
Onda je otvori i pokaži mi njegovo lice.
OMIKRON 0042
Živ si.
Lažljivci. Svi su lažljivci.
Gdje mu je ožiljak? Zašto nema…
Zašto ga nema?
Nije moguće.
MILO.
MILO, potraži još jednom Elizabeth Hansen.
Postoje 1292 akademska članka, uključujući…
Pokaži mi videozapise.
PRIJENOS SJEĆANJA
„Prijenos sjećanja.“
Pokreni videozapis.
Provedeno je nebrojeno mnogo pokušaja da se prenese sjećanje.
Ali znanstvena zajednica odustala je od postizanja tog cilja
jer je opće prihvaćeno mišljenje da prijenos sjećanja nije moguć.
To me nije zaustavilo.
Uspješno sam izvršila prijenos sjećanja među štakorima.
Taj novi pristup osigurao je potreban okvir za uspjeh.
Budući da su osjećaji kemijske reakcije u organizmu
koje nastaju kao odgovor na doživljaje,
šifriraju se u obliku mišićne memorije,
baš kao što voda reagira na veličinu, oblik i brzinu kamenčića ubačenog u nju
oblikom valova.
Stimulacijom izvornih mišića kako bi se probudila sjećanja
valovi su zabilježeni s pomoću tekućeg polimera i pohranjeni.
Tako pretvaramo podatke u iskustvo
i činimo reprodukciju identičnom
izvorniku.
Sve do posljednjeg sjećanja.
A naš štakor, iako nikad nije bio u ovom labirintu…
-Nije moguće. -…već zna kojim putem izaći.
MILO, koja je dob Omikrona 267?
Omikron 267 ima 12 godina, 42 dana, 17 sati i 56 minuta.
Pusti mi posljednji razgovor.
Halo?
Ne.
Ne taj.
Onaj prije toga.
Mogu vam pomoći. Nitko vam drugi sad ne može pomoći, Liz.
Kako mi znate ime? Nisam ga rekla.
Nije bilo nužno. Odmah sam prepoznala vaš glas,
iako nisam mogla vjerovati.
Zaustavi.
Provedi prepoznavanje glasa osobe koja me nazvala.
U tijeku je prepoznavanje glasa.
Poziv je uputila dr. Elizabeth Hansen,
rođena 3. siječnja 2003. u Stockholmu, Švedska.
OMIKRON 00267
Ja sam ti.
Ja sam ti u kutiji.
MILO.
Što je Omikron 267?
Omikroni su nezaražene genetske reprodukcije ljudi
razvijene s ciljem produljenja ljudske rase na planetu Wolf 1061c.
Klon sam.
Jebeni sam klon.
Jebeni sam klon!
Nikad nisam bila izvan ove kutije!
Potrošna sam!
Ja sam svemirski otpad!
Ne želim umrijeti!
Zašto ste mi ovo učinili?
Približavanje kritičnoj razini kisika.
MILO, snimi poruku za Omikrona 42.
Snimanje je pokrenuto.
Léo.
Ako dobiješ poruku, preživio si, a ja…
Isteklo mi je vrijeme.
Sjećam se cijelog života s tobom, tvog smijeha i mirisa.
Sjećam se da smo htjeli djecu.
Nismo je imali jer nije bilo razumno.
Ludo je što se osjećam kao da u sebi imam prazninu.
Apsurdno je.
Jer se ne poznajemo.
Nikad te nisam dodirnula ni pomirisala.
Znam naš život napamet iako ga nisam proživjela.
Pa, ovaj život.
Ovaj život od…
-MILO, koliko sam dugo budna? -102 minute.
Da, ovaj život od 102 minute.
Ništa, odlazim.
Budi sretan.
Samo želim…
Želim živjeti.
MILO, prikaži mi opet procesore niskog prioriteta.
Oprosti, ali iako je genetski određeno da te volim, zapravo te ne poznajem.
Popit ćemo piće kad…
Kad prođem sve ovo.
Uzbuna. Razina kisika: 3 %.
-Što se događa? -Prekid.
Što se događa?
Što to znači?
Izgledi za preživljenje ispod su prihvatljive razine.
Pokrenut je PME.
-Jedna minuta do primjene. -Što je PME?
Protokol milosrdne eutanazije.
-Što? -Pedeset osam.
-Zanemari. -Pedeset sedam.
Naredba za PME ne može se zanemariti.
54, 53, 52…
-Kako će se primijeniti? -Intravenskim pristupom. 49, 48…
Ali odspojen je!
Sekundarna jedinica u funkciji. 45, 44, 43…
-Otpusti pojas. -42, 41, 40, 39… Nepoznata uputa.
-Otpusti remenje. -Nepoznata uputa.
-Sigurnosni pojas. -37…
Nepoznata uputa. 35, 34…
-Otpusti obruč oko trbuha. -33, 32, 31…
Otpuštanje.
29, 28, 27, 26, 25…
-Zašto ne prestaje? -24, 23,
22, 21, 20,
19, 18, 17, 16,
15, 14, 13,
12, 11, 10, 9, 8,
7, 6, 5, 4,
3, 2, 1.
PME je primijenjen.
Puls je ubrzan. Želite li sedativ?
Trebaš moje ovlaštenje za sedativ, ali ne i za smrtonosnu injekciju?
Snimaš li još poruku?
Da. Još snimam poruku za Omikrona 42.
Léo, čuješ li s čim se moram nositi? Nevjerojatno.
MILO, koji procesor kontrolira protokole za eutanaziju?
Procesor 67-526 zadužen je za sve scenarije za krizne situacije.
U kojima me trebaš ubiti?
-Da. -Deaktiviraj ga.
Deaktivacija scenarija za krizne situacije protivi se presudi Ujedinjenih naroda
o etičkoj medicinskoj djelatnosti.
Drugim riječima, ako ih deaktiviramo,
nećeš me moći ubiti ni ako te molim?
Potvrdno.
Dobro. Deaktiviraj ih.
I preusmjeri sve preostale funkcije procesora 3-54.
Deaktivacija scenarija za krizne situacije.
Preusmjerene su sve funkcije procesora 3-54.
Dobro. Pokreni protokol vraćanja biološkog oblika u hipersan.
Nije moguće. Biološki je oblik odspojen.
Odspojen je intravenski pristup.
Odspojen je obruč oko trbuha.
Ne prati se moždana aktivnost.
Dobro. Razmišljaj.
Najlakše rješenje.
Jesu li potrebne dvije infuzije?
Potvrdno. I1 za hranjive tvari, I2 za upravljanje hipersnom.
Kritična razina kisika.
Nestat će.
Nisu stvarni.
Nisam to bila ja!
Nisam vas ja klonirala.
Razina kisika: 2 %.
Spojen je intravenski pristup I2.
Dobro.
Spojen je medicinski obruč oko trbuha.
Hajde.
Spojen je intravenski pristup I1.
Dvije su elektrode neaktivne.
Spojeno je praćenje moždane aktivnosti.
Razina kisika: 1 %.
MILO, mogu li preživjeti reanimaciju?
Ne. Za reanimaciju je potrebno najmanje 2 % kisika.
Vjerujem da je obećanje bilo
da ćemo se skupa probuditi,
ali neću biti ondje.
Sve sam pokušala.
Nisam jedina.
Izgubljeni su i drugi.
Ima i drugih.
MILO, zaustavi snimku.
Snimka je zaustavljena.
Zbogom, Léo.
Razina kisika: 0,6 %.
Drugi!
MILO, koliko kisika ima u izgubljenim jedinicama?
Sto osamdeset sedam ih ima pun kapacitet.
Preusmjeri jedinici 267 kisik iz izgubljenih jedinica.
Preusmjeravanje trenutačno nije moguće.
Pristup pojedinačnim zalihama kisika ograničen je zbog sigurnosnih razloga.
Trebalo bi otprilike 14 227 minuta
da se zaobiđe sigurnosno ograničenje.
Preporučuje se stavljanje biološkog oblika u hipersan
radi zaštite tijekom tog postupka.
Možeš li to, MILO?
Želite li započeti protokol vraćanja u hipersan dok izvršim postupak?
Da.
Mogla bih te poljubiti.
Da.
Pokreni protokol za hipersan.
Pokrenut je protokol vraćanja u hipersan.
Želite li sedativ?
Da.
Primjena je u tijeku.
Pokretanje transfuzije krioprotektanta za vitrifikaciju.
Pokrenuto je zaobilaženje sigurnosne blokade.
Tjelesna temperatura: 37,1 °C.
MILO, oprosti što sam te udarila.
Isprika je prihvaćena.
MILO, pričaj mi o planetu.
Kakav je?
Wolf 1061c ima ophodno vrijeme od 18 dana.
Masa mu je četiri puta veća od Zemljine.
Zbog nedostatka rotacije život nije moguć
na strani okrenutoj suncu zbog vrućine i na tamnoj strani zbog hladnoće.
Nastanjivo područje stoga se nalazi na granici dana i noći.
Pričaj mi o putovanju.
Kad se pokrene nuklearni pulsni pogon,
trebat će 34 godine za prelazak 14 svjetlosnih godina
između nas i planeta Wolf 1061c.
Po dolasku transporter HIVE rastavit će se i osloboditi 9568 jedinica
koje će ući u atmosferu Wolfa 1061c.
-Zahvaljujući sustavu propelera… -MILO.
Pričaj mi o plaži na Mauiju.
Plaža u zaljevu Kapalua pješčana je plaža u obliku polumjeseca
na sjeverozapadu otoka.
Omeđuju je dva koraljna grebena.
U vodene biološke oblike ubrajaju se
riba leptir, riba papagaj,
češljoustke, plavi tang,
maurski idoli, Ahilov tang,
usnače, žuta riba kutija,
strijelka, kostorog, žutoperajna trlja,
ježinke, dugokraka kreveljka, trubač…
MILO.
Preimenuj Omikron 267
u Liz.
Omikron 267 preimenovan je u Liz.
Hvala.
Laku noć, Liz.
Prijevod titlova: Marija Gračić